2.  ลักษณะการประกอบธุรกิจ

    1.  ความเป็นมาและการเปลี่ยนแปลงที่สำคัญ

บริษัทได้จดทะเบียนก่อตั้งเมื่อวันที่ 9 กรกฎาคม พ.ศ. 2516
ดำเนินธุรกิจในกลุ่มอุตสาหกรรมผลิตภัณฑ์อิเล็กทรอนิกส์และเทคโนโลยีสารสนเทศ ต่อมาในปี 2534
บริษัทได้เข้าจดทะเบียนในตลาดหลักทรัพย์แห่งประเทศไทย และในปี 2535
ได้ดำเนินการแปรสภาพเป็น “บริษัทมหาชน จำกัด”

บริษัทได้ทำการปรับโครงสร้างธุรกิจในปี 2548
เป็นการดำเนินธุรกิจด้านการลงทุนโดยคัดเลือกธุรกิจการลงทุนในธุรกิจเทคโนโลยีสารสนเทศเป็นธุรกิจหลัก
มีหลักทรัพย์ของบริษัทซื้อขายในกลุ่มอุตสาหกรรมเทคโนโลยี
หมวดเทคโนโลยีสารสนเทศและการสื่อสาร
ผลจากการปรับโครงสร้างธุรกิจบริษัทมีผลประกอบการดีขึ้นเป็นลำดับ ในเดือนพฤษภาคม 2550
บริษัทได้จ่ายเงินปันผลจากผลการดำเนินงานของปี 2549 แก่ผู้ถือหุ้นในอัตราหุ้นละ 0.10 บาท
รวมเป็นเงินปันผลทั้งสิ้น 14.2 ล้านบาท
และเพื่อรักษาผลประโยชน์ให้กับผู้ถือหุ้นในการจ่ายเงินปันผลอย่างต่อเนื่อง
บริษัทกำหนดแนวทางในการปรับสัดส่วนธุรกิจการให้บริการเทคโนโลยีสารสนเทศซึ่งมีกำไรสูงให้มากขึ้น

คณะกรรมการของบริษัทได้มีการแต่งตั้งคณะกรรมการตรวจสอบที่จะครบกำหนดวาระในวันที่ 10
มกราคม 2551 เมื่อวันที่ 7 พฤศจิกายน 2550 ประกอบด้วย นายอุดม ชาติยานนท์
ประธานคณะกรรมการตรวจสอบ นายสุชาย วัฒนตฤณากุล กรรมการตรวจสอบ และนายขัติยา
ไกรกาญจน์ กรรมการตรวจสอบ ดำรงตำแหน่งอีกวาระหนึ่ง และมีวาระการดำรงตำแหน่ง 3 ปี

ปัจจุบันบริษัทประกอบธุรกิจลงทุนในบริษัท ดาต้าโปร คอมพิวเตอร์ ซิสเต็มส์ จำกัด
ซึ่งดำเนินธุรกิจในการ “เป็นผู้ให้บริการเทคโนโลยีสารสนเทศแบบครบวงจร (Total
Enterprise Solution and Service Provider)” โดยบริษัท ดาต้าโปร คอมพิวเตอร์
ซิสเต็มส์ จำกัด มีพัฒนาการที่สำคัญดังต่อไปนี้

  ปี 2529
  ได้รับการแต่งตั้งเป็นตัวแทนจำหน่ายเครื่องคอมพิวเตอร์ขนาดกลางภายใต้ตราผลิตภัณฑ์ไอบีเอ็ม
  (“IBM”) โดยมีผลการดำเนินงานที่ดีเด่นอย่างต่อเนื่องมาโดยตลอด
  จึงได้รับรางวัลจากบริษัทไอบีเอ็มภาคพื้นเอเชียแปซิฟิคที่สำคัญ คือ รางวัล
  “ความพึงพอใจจากลูกค้าสูงสุดในภูมิภาคอาเซียน (Best IBM Customer Satisfaction –
  ASEAN Award)” และ รางวัล “พันธมิตรธุรกิจระดับสูงสุดในภูมิภาคอาเซียน (Top IBM
  AS/400 Business Partner – ASEAN Award)” เมื่อปี 2538 และในปี 2540
  ได้รับรางวัล “ความพึงพอใจจากลูกค้าสูงสุดในภูมิภาคอาเซียน (Best IBM Customer
  Satisfaction – ASEAN Award)” และ รางวัล
  “ความพึงพอใจจากลูกค้าสูงสุดในภูมิภาคเอเชีย-แปซิฟิค (Best IBM Customer
  Satisfaction – AP Award)”

  ปี 2535 เพิ่มผลิตภัณฑ์ซอฟต์แวร์ด้วยการเป็นตัวแทนจำหน่าย วางระบบ
  ฝึกอบรบและให้คำปรึกษาซอฟต์แวร์สำเร็จรูประบบงานธุรกิจ (ERP, Enterprise
  Requirement Planning) ภายใต้ตราผลิตภัณฑ์เจดีเอดเวิดส์ (“J.D.Edwards”)
  และได้รับเกียรติประวัติจากบริษัทเจดีเอดเวิดส์ภาคพื้นเอเชียแปซิฟิคเป็น
  “พันธมิตรธุรกิจระดับสูงสุดในภูมิภาคอาเซียน (Top J.D.Edwards ASEAN Business)” เมื่อ
  ปี 2538 ปัจจุบันซอฟต์แวร์เจดีเอดเวิดส์เป็นผลิตภัณฑ์ภายใต้บริษัท ออราเคิล (ORACLE
  Corporation)

  ปี 2537 ได้ขยายธุรกิจด้านฮาร์ดแวร์ ด้วยการเป็นผู้แทนจำหน่าย ให้เช่าผลิตภัณฑ์มัลติมีเดีย
  (Multimedia Products) ภายใต้ตราผลิตภัณฑ์ซันโย(“SANYO”)
  เพื่อให้ลูกค้าทั้งหน่วยงานของรัฐและเอกชนสามารถทำการถ่ายทอดสัญญาณภาพและแสดงผลจากการเชื่อมต่อสื่อหลายทางได้

  ปี 2539
  ได้ขยายธุรกิจด้านผลิตภัณฑ์เทคโนโลยีสารสนเทศให้ครบถ้วนตามความต้องการของลูกค้าด้วยการเป็นตัวแทนจำหน่าย
  วางระบบและให้คำปรึกษาระบบพื้นฐานเครือข่ายคอมพิวเตอร์ ภายใต้ตราผลิตภัณฑ์ซิสโก้
  (“CISCO”)

  ปี 2542 ได้ขยายธุรกิจด้านผลิตภัณฑ์ซอฟต์แวร์ ด้วยการเป็น ผู้แทนจำหน่าย วางระบบ ฝึกอบรม
  และให้คำปรึกษาซอฟต์แวร์สำเร็จรูปบริหารองค์กร(BI, Business Intelligence)
  ภายใต้ตราผลิตภัณฑ์บิซิเนสอ็อบเจกตส์ (“BusinessObjects” )
  เพื่อสนองความต้องการของลูกค้าในการวิเคราะห์ข้อมูลและสนับสนุนการตัดสินใจของผู้บริหารองค์กรให้มีประสิทธิภาพสูงสุด
  ปัจจุบันบริษัทเป็นผู้แทนจำหน่าย วางระบบ ฝึกอบรม
  และให้คำปรึกษาซอฟต์แวร์บริหารองค์กรภายใต้ตราผลิตภัณฑ์เว็บโฟกัส (“WebFOCUS”)
  จากบริษัท Information Builders

  ปี 2544 ได้เพิ่มพันธมิตรธุรกิจด้านผลิตภัณฑ์ฮาร์ดแวร์
  ด้วยการเป็นตัวแทนจำหน่ายคอมพิวเตอร์ขนาดกลางและคอมพิวเตอร์แม่ข่าย
  ภายใต้ตราผลิตภัณฑ์เอชพี (HP, “Hewlette-Packard”)
  เพื่อเพิ่มทางเลือกให้กับลูกค้าตามความเหมาะสมของธุรกิจ

  ปี 2548 จัดตั้งศูนย์ดีอาร์ซี (DRC, Disaster and Recovery Center)
  เพื่อให้บริการเอาต์ซอร์ส(Outsourcing Services)
  ด้านเทคโนโลยีสารสนเทศแบบครบวงจรกับลูกค้าที่ไม่ประสงค์จะบริหารอุปกรณ์และบุคลากรเทคโนโลยีสารสนเทศด้วยตนเอง

  ปี 2549 ได้เพิ่มพันธมิตรธุรกิจด้านผลิตภัณฑ์ซอฟต์แวร์ประยุกต์ระบบงานธุรกิจ
  ด้วยการเป็นตัวแทนจำหน่าย วางระบบ ฝึกอบรบ
  และให้คำปรึกษาซอฟต์แวร์ภายใต้ตราผลิตภัณฑ์เอสเอพี(“SAP”)
  เพื่อเพิ่มทางเลือกให้กับลูกค้าและบริษัทได้พัฒนาซอฟต์แวร์ประยุกต์สำหรับวิเคราะห์และสนับสนุนการตัดสินใจของผู้บริหารธุรกิจโรงแรมโดยเฉพาะเรียกว่า
  “โปรแกรมวิเคราะห์เพื่อการบริหารโรงแรม (HMAA, Hotel Management Analytic
  Application)”
  ซึ่งได้รับการส่งเสริมการลงทุนจากคณะกรรมการส่งเสริมการลงทุนแห่งประเทศไทย (BOI,
  Board of Investment ) สำหรับกิจการที่มีความสำคัญและเป็นประโยชน์ต่อประเทศเป็นพิเศษ
  โดยได้รับสิทธิประโยชน์ยกเว้นภาษีเงินได้นิติบุคคลเป็นระยะเวลา 8 ปี

  ปี 2550
  ได้เพิ่มพันธมิตรและพัฒนาระบบงานที่สอดคล้องกับความต้องการของลูกค้าในอุตสาหกรรมต่างๆดังนี้

1.  ได้เพิ่มพันธมิตรสำหรับอุปกรณ์อาร์เอฟไอดี (RFID, Radio Frequency
    Identification) กับบริษัทแอร์โร-สเกาท์(AeroScout)
    ซึ่งเป็นบริษัทผู้นำของอาร์เอฟไอดีชนิดที่ใช้กับระบบเครือข่ายไร้สายได้( Wi-Fi-Based
    Visible Market)
    ทั้งส่วนของผลิตภัณฑ์ฮาร์ดแวร์และซอฟต์แวร์และเป็นบริษัทที่มีพัฒนาการมาจากประเทศอิสราเอล

2.  ได้พัฒนาแบบตัวอย่างธุรกิจ “FASTech” ด้วยซอฟต์แวร์ระบบงานเอสเอพี (SAP Business
    All-in-One)
    สำหรับอุตสาหกรรมอิเล็กทรอนิกส์ขั้นสูงและได้ผ่านการรับรองจากบริษัทเอสเอพี
    พร้อมกับการพัฒนาบุคลากรโดยได้สอบผ่านใบรับรองจากเจ้าของผลิตภัณฑ์เอสเอพีจำนวน 11
    รายด้วยเช่นกัน

3.  ได้พัฒนาระบบการบริหารความสัมพันธ์กับผู้ป่วย (PRM, Patient Relationship
    Management) ซึ่งพัฒนามาจากระบบการบริหารความสัมพันธ์กับลูกค้า(CRM, Customer
    Relationship Management)
    เพื่อการให้บริการกับผู้ป่วยอย่างมีประสิทธิภาพด้วยการสร้างความสัมพันธ์ที่ดีระหว่างผู้ป่วยกับหน่วยงานที่ดูแลรักษาสุขภาพผู้ป่วย
    (Healthcare Organization) ซึ่งอาจเป็นโรงพยาบาล ศูนย์สุขภาพ และคลินิกผู้ป่วยทั่วไป
    การพัฒนาระบบนี้เป็นการร่วมมือกับบริษัท ไมโครซอฟต์ (ประเทศไทย) จำกัด

4.  ได้เป็นผู้ให้บริการและเป็นตัวแทนจำหน่ายระบบการบริหารประสิทธิภาพองค์กร (CPM,
    Corporate Performance Management) จากบริษัทเอสเอพี(ไทยแลนด์) จำกัด
    เพื่อใช้เป็นเครื่องมือในการควบคุมประสิทธิภาพการดำเนินงานขององค์กร
    สำหรับผู้บริหารระดับสูงด้านการเงิน(CFO, Chief Finance Officer)

5.  ได้เป็นผู้ให้บริการระบบการบริหารเอกสารขององค์กร โดยเป็นตัวแทนจำหน่ายระบบ
    “Enterprise Content Management Solution”
    ซึ่งเป็นตราผลิตภัณฑ์ไอบีเอ็มและได้พัฒนาระบบ “Electronic Document Warehouse
    Management” เพื่อการให้บริการองค์กรต่างๆ จัดการและบริหารเอกสารอย่างมีประสิทธิภาพ

    1.  ภาพรวมการประกอบธุรกิจของบริษัทและบริษัทย่อย

ปัจจุบันธุรกิจหลักของบริษัทและบริษัทย่อยคือธุรกิจเทคโนโลยีสารสนเทศ
โดยเป็นผู้ให้บริการเทคโนโลยีสารสนเทศสำหรับธุรกิจแบบครบวงจร ซึ่งดำเนินการโดยบริษัทย่อยคือ
บริษัท ดาต้าโปร คอมพิวเตอร์ ซิสเต็มส์ จำกัด โดยแบ่งกลุ่มผลิตภัณฑ์ออกเป็น 2 กลุ่มหลักๆ คือ

1) ผลิตภัณฑ์ฮาร์ดแวร์และซอฟต์แวร์(Hardware and Software Products) ได้แก่
ผลิตภัณฑ์เทคโนโลยีสารสนเทศ (IT Products) ผลิตภัณฑ์มัลติมีเดีย (Multimedia Products)
ซอฟต์แวร์บริหารข้อมูลและระบบงานคอมพิวเตอร์ (System and Data Management
Software) ซอฟต์แวร์สำเร็จรูประบบงานธุรกิจและซอฟต์แวร์ระบบบริหารองค์กร(Application
Software)

2) กลุ่มการบริการ(Services) ได้แก่ การบริการบำรุงรักษาผลิตภัณฑ์เทคโนโลยีสารสนเทศรายปี
(Annual Maintenance Services) การบริการวางระบบ การฝึกอบรมและให้คำปรึกษา
(Training and Consulting Services) การบริการด้านเอาต์ซอร์ส (Outsourcing
Services) และการบริการอื่นๆ (Other Services)

โครงสร้างการถือหุ้นของบริษัท ณ วันที่ 31 ธันวาคม 2550 เป็นดังนี้

[]

  PT = บริษัท พรีเมียร์ เทคโนโลยี จำกัด (มหาชน) Premier Technology Public Co.,
  Ltd.

  DCS = บริษัท ดาต้าโปร คอมพิวเตอร์ ซิสเต็มส์ จำกัด Datapro Computer Systems Co.,
  Ltd.

  PFC = บริษัท พรีเมียร์ ฟิชชั่น แคปปิตอล จำกัด Premier Fission Capital Co., Ltd.

บริษัทได้ทำสัญญาซื้อขายหุ้นกับบริษัท พรีเมียร์ ฟิชชั่น แคปปิตอล จำกัด เพื่อซื้อหุ้นสามัญของบริษัท
ดาต้าโปรคอมพิวเตอร์ ซิสเต็มส์ จำกัด จำนวน 60,000 หุ้น (คิดเป็นร้อยละ 20
ของทุนจดทะเบียน) ในราคาหุ้นละ 585 บาท คิดเป็นมูลค่ารวมทั้งสิ้น 35.1 ล้านบาท
การโอนหุ้นและการจ่ายชำระค่าหุ้นดังกล่าวจะสามารถดำเนินการได้ภายหลังจากวันที่ผู้ขายได้ปฏิบัติตามเงื่อนไขครบถ้วนหรือหลุดพ้นจากการถูกจำกัดตามข้อกำหนดในแผนฟื้นฟูของบริษัทที่เกี่ยวข้องกันแห่งหนึ่ง
ในระหว่างไตรมาสที่สามของปี 2550 บริษัทได้จ่ายชำระค่าหุ้นบางส่วนเป็นจำนวนเงิน 18.1
ล้านบาท

2.  โครงสร้างรายได้

โครงสร้างรายได้ของบริษัทและบริษัทย่อยสำหรับช่วง 3 ปีที่ผ่านมา มีดังนี้

  หน่วย : ล้านบาท

+------------------------+------+-------+-----+---+-----+---+-----+---+
| ผลิตภัณฑ์                 | ดำเน | %     | 2   |   | 2   |   | 2   |   |
|                        | ินการ | กา    | 550 |   | 549 |   | 548 |   |
|                        |      | รถือหุ้น |     |   |     |   |     |   |
+------------------------+------+-------+-----+---+-----+---+-----+---+
|                        | โดย  | ขอ    | รา  | % | รา  | % | รา  | % |
|                        |      | งบริษัท | ยได้ |   | ยได้ |   | ยได้ |   |
+------------------------+------+-------+-----+---+-----+---+-----+---+
| กลุ่มผลิตภัณฑ์ /            |      |       |     |   |     |   |     |   |
| บริการเทคโนโลยีสารสนเทศ  |      |       |     |   |     |   |     |   |
+------------------------+------+-------+-----+---+-----+---+-----+---+
| 1.                     | DCS  | 80.00 | 1,  | 7 | 1,  | 8 | 907 | 6 |
| กลุ่มผ                   |      |       | 092 | 8 | 157 | 0 |     | 8 |
| ลิตภัณฑ์ฮาร์ดแวร์และซอฟต์แวร์ |      |       |     | . |     | . |     | . |
|                        |      |       |     | 1 |     | 3 |     | 7 |
+------------------------+------+-------+-----+---+-----+---+-----+---+
| 2. กลุ่มการบริการ         | DCS  | 80.00 | 307 | 2 | 283 | 1 | 272 | 2 |
|                        |      |       |     | 1 |     | 9 |     | 0 |
|                        |      |       |     | . |     | . |     | . |
|                        |      |       |     | 9 |     | 7 |     | 6 |
+------------------------+------+-------+-----+---+-----+---+-----+---+
| รวม                    |      |       | 1,  | 1 | 1,  | 1 | 1,  | 8 |
| รายได้ทั้งหมดของกลุ่มผลิตภัณฑ์ |      |       | 399 | 0 | 440 | 0 | 179 | 9 |
| / การ                  |      |       |     | 0 |     | 0 |     | . |
|                        |      |       |     | . |     | . |     | 3 |
| บริการเทคโนโลยีสารสนเทศ  |      |       |     | 0 |     | 0 |     |   |
+------------------------+------+-------+-----+---+-----+---+-----+---+
| ก                      | PCE* | -     | -   | - | -   | - | 49  | 3 |
| ลุ่มผลิตเครื่องไฟฟ้าภายในบ้าน |      |       |     |   |     |   |     | . |
|                        |      |       |     |   |     |   |     | 7 |
+------------------------+------+-------+-----+---+-----+---+-----+---+
| กลุ่มจำหน่ายเค            | PHA* | -     | -   | - | -   | - | 93  | 7 |
| รื่องไฟฟ้าภายในบ้านและธุรกิจ |      |       |     |   |     |   |     | . |
|                        |      |       |     |   |     |   |     | 0 |
+------------------------+------+-------+-----+---+-----+---+-----+---+
| รวมทั้งหมด               |      |       | 1,  | 1 | 1,  | 1 | 1,  | 1 |
|                        |      |       | 399 | 0 | 440 | 0 | 321 | 0 |
|                        |      |       |     | 0 |     | 0 |     | 0 |
|                        |      |       |     | . |     | . |     | . |
|                        |      |       |     | 0 |     | 0 |     | 0 |
+------------------------+------+-------+-----+---+-----+---+-----+---+

หมายเหตุ : 1) DCS = บริษัท ดาต้าโปร คอมพิวเตอร์ ซิสเต็มส์ จำกัด

2)  * บริษัทจำหน่ายเงินลงทุนออกไปเมื่อวันที่ 1 ธันวาคม 2548 ทำให้ PCE และ PHA
    ไม่มีฐานะเป็นบริษัทย่อยของบริษัทอีกต่อไป

- PCE = บริษัท พรีเมียร์ ซีอี จำกัด

- PHA = บริษัท พรีเมียร์ โฮม แอพพลายแอนซ์ จำกัด

1.  เป้าหมายการดำเนินธุรกิจ

บริษัทมีเป้าหมายในการดำเนินธุรกิจตามการเติบโตของอุตสาหกรรมเทคโนโลยีสารสนเทศ
โดยบริษัทจะยังคงดำเนินการลงทุนอย่างต่อเนื่องในธุรกิจเทคโนโลยีสารสนเทศแบบครบวงจร
(Total Enterprise Solution and Service Provider)
ในธุรกิจที่เกี่ยวเนื่องกับการให้บริการธุรกิจเทคโนโลยีสารสนเทศที่มีศักยภาพสูงต่อไป
และได้มีเป้าหมายในการดำเนินงานด้วยการปรับสัดส่วนธุรกิจการให้บริการเทคโนโลยีสารสนเทศให้สูงขึ้น
ประกอบด้วย

1.  การขยายการลงทุนสำหรับการให้บริการประเภทใหม่ๆอย่างต่อเนื่อง ปี 2550
    ได้มีพันธมิตรเพิ่มขึ้นในส่วนของระบบ SOA สำหรับธุรกิจประเภทต่างๆ
    ระบบอุปกรณ์อาร์เอฟไอดี(RFID) สำหรับธุรกิจบริการ
    และการพัฒนาแบบตัวอย่างสำหรับธุรกิจ(Business Model)
    กับเจ้าของผลิตภัณฑ์เอสเอพีสำหรับอุตสาหกรรมเทคโนโลยีขั้นสูง
    บริษัทจะรักษาการลงทุนในการขยายการบริการกับธุรกิจต่างๆให้ทันต่อการปรับเปลี่ยนเทคโนโลยีในปี
    2551
    ต่อไปควบคู่ไปกับการสร้างพันธมิตรกับผู้ให้บริการและเจ้าของผลิตภัณฑ์ทั้งในประเทศและต่างประเทศ

2.  การลงทุนในการพัฒนาและเป็นเจ้าของทรัพย์สินทางปัญญาต่อไป ซึ่งในปี 2550
    ได้มีการจดแจ้งลิขสิทธิ์ผลิตภัณฑ์ซอฟต์แวร์ 1 ฉบับด้วยกัน

3.  การลงทุนในการสร้างบุคลากรเพื่อให้บุคลากรมีคุณภาพสูงสอดคล้องกับผลิตภัณฑ์/การบริการที่มีการปรับเปลี่ยนอยู่ตลอดเวลาและสนับสนุนการสอบใบรับรองจากบริษัทที่เป็นเจ้าของผลิตภัณฑ์อย่างต่อเนื่อง
    ในปี 2550 มีการลงทุนให้พนักงานได้รับการอบรมจากเจ้าของผลิตภัณฑ์เป็นจำนวนมาก
    มีพนักงานที่ผ่านการสอบใบรับรองจากเจ้าของผลิตภัณฑ์มากกว่า 20 รายด้วยกัน
    ซึ่งเป็นการเพิ่มศักยภาพในการดำเนินธุรกิจและสร้างความแข็งแกร่งในการร่วมมือระหว่างฝ่ายต่างๆ

เพื่อให้บรรลุเป้าหมายดังกล่าวข้างต้น
ฝ่ายบริหารจึงได้กำหนดนโยบายที่สำคัญคือการให้บริการที่มีคุณภาพที่ดีที่สุดสำหรับลูกค้า (Best
Quality Service Provider) ซึ่งเป็นการสร้างความพึงพอใจให้ลูกค้า
สร้างความมั่นคงของรายได้ และสร้างการเติบโตให้บริษัทอย่างต่อเนื่อง